**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**99/2025.(III.28.) Kt. sz.**

**határozata**

**Az Egyesített Közművelődési Intézmény és Könyvtár igazgatói munkakörének betöltésére vonatkozó pályázat elbírálásáról**

Tiszavasvári Város Önkormányzata Képviselő-testületea muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, a munka törvénykönyvéről szóló 2012. évi I. törvény, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendeletben foglaltak alapján az alábbiak szerint dönt:

1. Mint az **Egyesített Közművelődési Intézmény és Könyvtár** (4440 Tiszavasvári, Szabadság tér 1.) intézményvezetőjefeletti munkáltatói és kinevezési jogkör gyakorló **-** az igazgató munkakör betöltésére benyújtott **érvényes pályázatát figyelembe véve** - **munkaszerződést köt** **Kulcsár Lászlóné** (szül.név: Pajzs Juditszül.hely, idő: Debrecen, 1967. 03. 10. anyja neve: Nagy Irén) **4440 Tiszavasvári, Iskola u. 3. szám alatti lakos** munkavállalóval, a határozat 1. melléklete szerinti tartalommal, az alábbi lényeges tartalmi elemekkel:

1.1 **A munkaviszony kezdő napja:** 2025. április 1.

1.2 **A munkaviszony tartama: 2025. április 1. napjától 2030. március 31. napjáig tartó határozott idejű munkaviszony, azzal, hogy a munkáltatói jogkör gyakorlója biztosítja a határozatlan idejű továbbfoglalkoztatás lehetőségét az intézményben a vezetői megbízás lejártát követően. A munkakörbe tartozó lényeges feladatok a pályázó iskolai végzettségének, szakképesítésének függvényében kerülnek majd megállapításra.**

1.3 **Munkakör: igazgató**

A munkakörbe tartozó feladatok részletes ismertetését a hatályos munkaköri leírása tartalmazza.

1.4 **A munkavégzés helye:** a munkáltató mindenkori székhelye, a munkáltató mindenkori telephelyei, a munkáltató által szervezett rendezvények színhelye, illetve a munkáltató részvételével megtartott rendezvények színhelye

1.5 **Munkabér:**

A díjazás és juttatások megállapítása a munka törvénykönyvéről szóló 2012. évi I. törvény, valamint Tiszavasvári Város Önkormányzata mindenkori költségvetési rendeletének vonatkozó rendelkezései figyelembevételével a felek megegyezése alapján az alábbiak szerint kerül megállapításra:

**a munkavállaló alapbére:** bruttó 925.100/hónap, azaz kilencszázhuszonötezer-egyszáz forint/hónap

1.6 **Munkaidő:** általános teljes napi munkaidő (napi 8 óra, heti 40 óra)

1.7 **A munkáltatói jogkör gyakorlója:** Tiszavasvári Város Önkormányzata Képviselő-testülete

2. Felhatalmazza a polgármestert az 1. pont szerinti munkaszerződés aláírására.

**Határidő:** azonnal **Felelős**: Balázsi Csilla polgármester

3. Felkéri a polgármestert, hogy jelen döntésről tájékoztassa a munkavállalót.

**Határidő:** azonnal **Felelős:** Balázsi Csilla polgármester

**Balázsi Csilla Dr. Kovács János**

**polgármester jegyző**

1. melléklet a 99/2025. (III.28.) Kt. számú határozathoz

**MUNKASZERZŐDÉS**

Amely létrejött egyrészről az Egyesített Közművelődési Intézmény és Könyvtár 4440 Tiszavasvári, Szabadság tér 1. szám alatti munkáltató intézményvezetője kinevezési jogkör gyakorlója **Tiszavasvári Város Önkormányzata** (székhelye: 4440 Tiszavasvári, Városháza tér 4. adószáma: 15732468-2-15, képviseli Balázsi Csilla polgármester) **Képviselő-testülete**, mint Munkáltató,

másrészről **Kulcsár Lászlóné** (szül.név: Pajzs Juditszül.hely, idő: Debrecen, 1967. 03. 10. anyja neve: Nagy Irén) **4440 Tiszavasvári, Iskola u. 3. szám alatti lakos a**latti lakos, mint Munkavállaló között az alulírott napon és helyen az alábbi feltételekkel.

1. A Munkáltató és Munkavállaló megállapodnak abban, hogy egymással **2025. április 1. napjától 2030. március 31. napjáig tartó határozott időtartamra** munkaviszonyt létesítenek.
2. **A munkaviszony kezdő napja:** 2025. április 1. napja

**A munkaviszony tartama**: határozott idejű, azzal, hogy a munkáltatói jogkör gyakorlója biztosítja a határozatlan idejű továbbfoglalkoztatás lehetőségét az intézményben a vezetői megbízás lejártát követően. A munkakörbe tartozó lényeges feladatok a pályázó iskolai végzettségének, szakképesítésének függvényében kerülnek majd megállapításra.

Felek megállapodnak abban, hogy a 2025. április 1. napjától 2025. június 30. napjáig tartó időszak próbaidőnek minősül.

1. **A munkavállaló munkaköre: igazgató**

A munkavállaló a munka törvénykönyvéről szóló 2012. évi I. tv. (Mt.) 208. § (1) bekezdése alapján, mint a munkáltató vezetője, vezető állású munkavállalónak minősül.

A munkavállaló munkakörébe tartozó feladatokat a hatályos vonatkozó jogszabályok és a hatályos munkaköri leírása tartalmazza.

1. **A munkavállaló munkavégzésének helye:** a munkáltató mindenkori székhelye, a munkáltató mindenkori telephelyei, a munkáltató által szervezett rendezvények színhelye, illetve a munkáltató részvételével megtartott rendezvények színhelye
2. **Munkabér:**

**munkavállaló alapbére:** bruttó 925.100 Ft/hónap, azaz bruttó kilencszázhuszonötezer-egyszáz forint/hónap

1. A munkaviszony általános teljes napi munkaidőben történő foglalkoztatásra jön létre.
2. **A munkáltatói jogkör gyakorlója:** az alapvető munkáltatói jogok tekintetében a munkáltató fenntartója, Tiszavasvári Város Önkormányzata Képviselő-testülete, egyéb munkáltatói jogok tekintetében Tiszavasvári Város Önkormányzata polgármestere
3. **A munka törvénykönyvéről szóló 2012. évi I. tv. 46. § szerinti munkáltatói tájékoztatás:**

*-*az alapbéren túli munkabér és egyéb juttatások**:** -

*-* a munkabérről való elszámolás módja, a munkabérfizetés gyakorisága, a kifizetés napja:a munkabér kifizetése forintban, a munkavállaló által meghatározott bankszámlára utalás útján, havonta történik – az adók és járulékok levonását követően – a tárgyhónapot követő hónap tizedik napjáig. Ha az adott hónap tizedik napja heti pihenőnapra vagy munkaszüneti napra esik, úgy a bérfizetés határideje az ezt megelőző utolsó munkanap.

*-* a munkakörbe tartozó feladatok:

A munkavállaló munkakörébe tartozó feladatokat a hatályos vonatkozó jogszabályok és a hatályos munkaköri leírása tartalmazza.

*-* a szabadság mértéke, számítási módja és kiadása: a szabadság mértékére vonatkozó rendelkezéseket a munka törvénykönyvéről szóló 2012. évi I. tv. (Mt.) 116. §-121. § rendelkezései tartalmazzák, a szabadság kiadására vonatkozó rendelkezéseket az Mt. 122. § - 125. § rendelkezései tartalmazzák.

*-*a munkáltatóra és a munkavállalóra irányadó felmondási idő megállapításának szabályai: a munkáltatóra irányadó felmondási időt az Mt. 69. § (2) bekezdése rendelkezései tartalmazzák, a munkavállalóra irányadó felmondási időt az Mt. 69. § (1) bekezdés rendelkezései tartalmazzák

- a munkáltató kollektív szerződés hatálya alá nem tartozik,

*-*a munkáltatói jogkör gyakorlója: az alapvető munkáltatói jogok tekintetében a munkáltató fenntartója, Tiszavasvári Város Önkormányzata Képviselő-testülete, egyéb munkáltatói jogok tekintetében Tiszavasvári Város Önkormányzata polgármestere

1. A fenti munkaszerződésben nem szabályozott kérdésekben a munka törvénykönyvéről szóló 2012. évi I. tv-nek (Mt.-nek) a vezető állású munkavállalókra vonatkozó rendelkezéseit, valamint a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. tv., valamint egyéb vonatkozó jogszabályok rendelkezéseit kell megfelelően alkalmazni.
2. A munkáltató képviselője és a munkavállaló a fenti munkaszerződést elolvasták, tartalmát közösen értelmezték, és mint akaratukkal mindenben megegyezőt, jóváhagyólag aláírták.

Kelt: Tiszavasvári, 2025. március ..

------------------------------------------------ -----------------------------------------

Tiszavasvári Város Önkormányzata Kulcsár Lászlóné

Képviselő-testülete munkavállaló

Balázsi Csilla polgármester

alapvetői munkáltatói jogkörgyakorló